L 308/114 Jurnalul Oficial al Uniunii Europene 29.10.2014 DECIZIA COMISIEI din 27 octombrie 2014 de stabilire pentru perioada 2015-2019, în temeiul Directivei 2003/87|CE a Parlamentului European și a Consiliului, a listei sectoarelor şi subsectoarelor considerate a fi expuse unui risc semnificativ de relocare a emisiilor de dioxid de carbon [notificată cu numărul C(2014) 7809] (Text cu relevanță pentru SEE) (2014/746|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2003/87|CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Direc- tivei 96/61/CE a Consiliului (!), în special articolul 10a alineatul (13), întrucât: (1) Directiva 2003/87/CE prevede că licitația trebuie să fie principiul de bază pentru alocarea, începând din 2013, a certificatelor de emisii de gaze cu efect de seră către operatorii instalațiilor care intră sub incidența Schemei Uniunii de comercializare a certificatelor de emisii de gaze cu efect de seră („EU ETS”). Cu toate acestea, în perioada 2013-2020, operatorii eligibili continuă să primească certificate gratuite, în conformitate cu normele stabilite în Directiva 2003/87|CE și în Decizia 2011/278/UE a Comisiei ()). (2) Lipsa unui acord internaţional ambițios privind schimbările climatice, care să urmărească limitarea creşterii temperaturii globale la 2 *C, poate submina efectele benefice ale acţiunilor întreprinse de Uniune. Lipsa unor măsuri obligatorii la nivel internațional poate conduce la o creştere a emisiilor de gaze cu efect de seră în țările terțe în care industria nu este supusă unor restricții comparabile în ceea ce priveşte carbonul („relocarea emisiilor de dioxid de carbon”). Pentru a preveni riscul de relocare a emisiilor de dioxid de carbon, Directiva 2003/87/CE prevede că, sub rezerva rezultatului negocierilor internaţionale, Comisia trebuie să stabilească o listă a sectoarelor şi subsectoarelor considerate a fi expuse unui risc semnificativ de relocare a emisiilor de dioxid de carbon (,lista sectoarelor și subsectoarelor”). Aceste sectoare și subsectoare ar trebui să primească certificate gratuite reprezen- tând 100 % din cantitatea stabilită conform Directivei 2003/87|CE și Deciziei 2011/278/UE, sub rezerva aplicării factorului de corecție transsectorial menționat la articolul 10a alineatul (5) din Directiva 2003/87|CE şi stabilit în anexa II la Decizia 2013/448/UE a Comisiei (). (3) În acest sens, Comisia a analizat măsura în care ţările terțe ce dețin o cotă decisivă din producția globală în sectoarele și subsectoarele incluse în lista referitoare la riscul de relocare a emisiilor de dioxid de carbon se anga- jează ferm să reducă emisiile de gaze cu efect de seră în sectoarele respective, precum şi dacă aceste angajamente sunt comparabile cu cele ale Uniunii şi sunt îndeplinite în aceleași termene. În plus, a fost examinată şi măsura în care eficiența instalațiilor situate în țările respective este comparabilă cu eficiența instalațiilor situate în Uniune. Comisia a concluzionat că, în ceea ce priveşte angajamentul de reducere a emisiilor de gaze cu efect de seră, nu se poate stabili o comparabilitate suficientă şi, prin urmare, comparabilitatea eficienței de reducere a emisiilor de dioxid de carbon nu este relevantă. (4) Prima listă a sectoarelor şi subsectoarelor considerate a fi expuse unui risc semnificativ de relocare a emisiilor de dioxid de carbon a fost elaborată în 2009 pentru anii 2013 și 2014, prin Decizia 2010/2/UE a Comisiei (*). (5)  Evaluarea ar trebui să se bazeze pe o serie de criterii cantitative şi calitative și pe datele din ultimii trei ani. În acest sens, Comisia a utilizat date din anii 2009, 2010 şi 2011, deoarece datele din 2012 erau disponibile numai pentru o parte din parametri. () JOL275,25.10.2013, p. 32. (') Decizia 2011/278/UE a Comisiei din 27 aprilie 2011 de stabilire, pentru întreaga Uniune, a normelor tranzitorii privind alocarea armo- nizată şși cu titlu gratuit a cotelor de emisii în teneiul articolului 10a din Directiva 2003/87/CE a Parlamentului European și a Consiliului JOL130,17.5.2011,p.1). () Decizia 2013/448/UE a Comisiei din 5 septembrie 2013 privind măsurile naționale de punere în aplicare pentru alocarea tranzitorie cu titlu gratuit a cotelor de emisii de gaze cu efect de seră în conformitate cu articolul 11 alineatul (3) din Directiva 2003/87/CE a Parlamen- tului European și a Consiliului JO L 240, 7.9.2013, p. 27). (') Decizia 2010/2/UE a Comisiei din 24 decembrie 2009 de stabilire, în conformitate cu Directiva 2003/87/CE a Parlamentului European și a Consiliului, a unei liste a sectoarelor și subsectoarelor considerate a fi expuse unui risc important de relocare a emisiilor de dioxid de carbon OL 1, 5.1.2010, p. 10).